Държавен вестник, бр. 64, 2011 г., стр. 25

БРОЙ  64	
Д Ъ Р Ж А В Е Н  В Е С Т Н И К 	
СТР.  25  
устойчивост, като след сечта пълнотата и 
склопеността на насаждението не се допуска 
да бъде по-малка от 0,7.
(2) За запазване и увеличаване на биораз­
нообразието в насаждения на възраст над 60 
години около наличен единичен или групов 
подраст от редки дървесни видове, биологията 
на които не позволява да достигнат турнусната 
зрялост на основния дървостой, в диаметър 
не повече от височината на дървостоя се про­
веждат мероприятия за създаване на условия 
за развитието на подраста.
(3) Мероприятията по ал. 2 включват на­
маляване на склопеността под определената 
в ал. 1 и изсичане на храстовата и подлесната 
растителност. 
Чл. 12. (1) В двуетажните насаждения във 
всеки от етажите се провежда съответната 
отгледна сеч.
(2) При провеждане на пробирки в горния 
етаж се допуска намаляване на пълнотата и 
склопеността до 0,5.
Чл. 13. (1) В семепроизводствени насаж­
дения се провеждат селекционни сечи до 
започване на възобновителната сеч.
(2) В семепроизводствени насаждения, 
попадащи в обособени участъци за изборно 
стопанисване, се провеждат изборни сечи.
(3) Сечите в семепроизводствените градини, 
клоновите колекции, географските култури и 
маточниците се провеждат при условията и 
по реда на наредбата по чл. 95, ал. 2, т. 2 от 
Закона за горите.
(4) Селекционните сечи се провеждат за 
постигане на следните основни цели:
1. запазване на генетичното разнообразие 
на популационно и вътревидово ниво;
2. регулиране на формовото разнообразие 
и селекционната структура на насажденията;
3. осигуряване на условия за редовно и 
обилно семеносене или плодоносене;
4. увеличаване добива на висококачествени 
в наследствено отношение репродуктивни 
материали.
(5) Селекционните сечи в семепроизвод­
ствени насаждения се провеждат при спазване 
на следните правила: 
1. запазват се дървета с ясно изразени 
добри фенотипни признаци, като се държи 
сметка за наличието на полов диморфизъм, 
екологичните и морфологичните различия;
2. короните на плюсовите дървета да бъдат 
добре осветени, да не се допират помежду си 
и с короните на съседните дървета;
3. отсичат се минусови дървета, кривостъб­
лени и виторасли дървета, както и такива с 
чепове, водни леторасли и повреди от биотични 
и абиотични въздействия;
4. отсичат се дървета от видове, които 
пречат на растежа и свободното кръстосано 
опрашване между дърветата от основния вид, 
както и дървета от нежелани дървесни видове;
5. при необходимост се извършва частично 
или цялостно отсичане на подлеса.
(6) След провеждане на селекционната сеч 
склопеността на насаждението не може да 
бъде по-малка от 0,5 за светлолюбивите и от 
0,6 за сенкоиздръжливите видове. Сечта се 
провежда еднократно или на няколко пъти в 
зависимост от първоначалната склопеност и 
структура на насаждението.
Чл. 14. (1) В насаждения на добри место­
растения е възможно провеждането на сис­
тема от сечи за индивидуално производство 
на висококачествена дървесина. 
(2) Сечите по ал. 1 се прилагат в следните 
фази от развитие на насаждението:
а) фаза на възникване на насаждение­
то – младиняци с височина до 3 м;
б) фаза на диференциация – млади насаж­
дения с височина между 3 и 12 м, по изклю­
чение – до 15 м;
в) фаза на натрупване – самоокастрянето 
на дърветата е достигнало 25 % от очакваната 
височина на стъблото в зряла възраст;
г) фаза на зрялост.
Чл. 15. Във фазата на възникване на 
насаждението се извършва пречупване на 
екземпляри от пионерни видове или видове 
с издънков произход, когато застрашават 
развитието на стопанските видове, залегнали 
в дългосрочната цел за развитие на гората. 
Пречупването се извършва в периода на на­
преднала вегетация.
Чл. 16. (1) Във фазата на диференциация в 
насаждението се определят дървета опции от 
всички налични дървесни видове – супержиз­
нени или жизнени дървета с добро качество 
на стъблото. 
(2) Лесовъдската намеса представлява оп­
ръстеняване на височина 130 см на жизнени, 
но с лошо качество дървета, които пречат на 
растежа по височина и развитието на коро­
ната на дърветата опции, чрез отстраняване 
на кората и камбия. 
(3) Редки дървесни видове и редки дървесни 
форми трябва да бъдат запазвани независимо 
от качеството им. 
Чл. 17. (1) Във фазата на натрупване на 
разстояние от 15 до 25 м едно от друго се 
определят дървета на бъдещето от желани 
местни видове, които се отбелязват трайно на 
гръдна височина, по начин, който не уврежда 
кората на дърветата. 
(2) Лесовъдската намеса във фазата на 
натрупване представлява отстраняване на 
дървета, които конкурират дърветата на бъде­
щето в коронното пространство, и се повтарят 
през 3 – 5 години.
(3) Лесовъдски намеси в пространствата 
между дърветата на бъдещето не се провеждат.
(4) Дървесни видове с единично участие, 
които отговарят на дългосрочната цел за 
развитие на гората, без значение от тяхното